## VÝZVA NA PREDKLADANIE PONÚK

## (ďalej len „Výzva“)

realizovaná postupom zadávania zákazky s nízkou hodnotou podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „ZVO“)

Názov zákazky:

**SOŠ hotelových služieb a dopravy v Lučenci –**

**„Modernizácia odborného vzdelávania: výkon stavebného dozoru pri rekonštrukcii,**

**modernizácii stavebných objektov a doplnkových nových stavieb.“**

V Banskej Bystrici, august 2022

**OBSAH**

1. Identifikácia verejného obstarávateľa
2. Predmet zákazky
3. CPV kód
4. Miesto realizácie predmetu zákazky
5. Typ zmluvy
6. Predpokladaná hodnota zákazky
7. Lehota na uskutočnenie predmetu zákazky
8. Obhliadka predmetu zákazky
9. Zdroj finančných prostriedkov
10. Komplexnosť dodávky
11. Jazyk ponuky
12. Podmienky predkladania ponúk
13. Podmienky účasti
14. Obsah ponuky
15. Lehota na predkladanie ponúk
16. Doplnenie, zmena a odvolanie ponuky
17. Náklady na ponuku
18. Variantné riešenie
19. Podmienky zrušenia použitého postupu zadávania zákazky
20. Komunikácia
21. Vysvetlenie požiadaviek uvedených vo Výzve
22. Vyhodnotenie ponúk
23. Kritériá na vyhodnotenie ponúk a pravidlá ich uplatnenia
24. Prijatie ponuky a uzavretie zmluvy
25. Osobitné podmienky súvisiace s plnením zmluvy
26. Záverečné ustanovenia
27. Prílohy
28. **Identifikácia verejného obstarávateľa**
	1. **Verejný obstarávateľ**

 **Názov: Stredná odborná škola hotelových služieb a dopravy v Lučenci**

 **IČO:** 37890221

 **Sídlo:** Zvolenská cesta 83, 984 01 Lučenec

 **Zastúpený:** Mgr. Juraj VITEK, riaditeľ školy

**Typ verejného obstarávateľa:** verejný obstarávateľ podľa § 7 ods. 1 písm. d) ZVO

**Kontaktná osoba vo veciach technických:** Mgr. Juraj VITEK, tel.: +421 (47) 432 36 91, soslc@soslc.sk

**Komunikačné rozhranie:** https://josephine.proebiz.com/

* 1. V prípade tohto verejného obstarávania poskytuje verejnému obstarávateľovi podporné činnosti vo verejnom obstarávaní centrálna obstarávacia organizácia v zmysle § 15 ods. 2 písm.  a) ZVO:

 **Názov:** Banskobystrický samosprávny kraj

 **IČO:** 37 828 100

 **Sídlo:** Námestie SNP 23, 974 01 Banská Bystrica

**Kontaktná osoba vo veciach procesu verejného obstarávania:** Marta Juríčková – odborná referentka pre verejné obstarávanie

**Komunikačné rozhranie:** https://josephine.proebiz.com/

#  Predmet zákazky

2.1 Predmetom zákazky je poskytnutie služby výkonu stavebného dozoru (SD) pre stavbu s názvom: ***„Rekonštrukcia, modernizácia stavebných objektov a doplnkové nové stavby SOŠ hotelových služieb a dopravy, Lučenec s názvom projektu: „Modernizácia odborného vzdelávania“*** podľa projektovej dokumentácie, ktorá je voľne prístupná a zverejnená na  nasledovnej URL adrese elektronického systému JOSEPHINE:

<https://josephine.proebiz.com/sk/tender/28819/summary>

Zákazka **nie je** rozdelená na časti.

Stručný opis predmetnej stavby je uvedený v prílohe č. 4 tejto výzvy – Opis stavby.

Kód projektu: NFP302070CCN6

2.2. Výsledkom verejného obstarávania bude uzavretie Zmluvy o výkone stavebného dozoru medzi verejným obstarávateľom a úspešným uchádzačom. Zmluva bude uzavretá v súlade s príslušnými ustanoveniami v zmysle § 269 ods. 2 a podporne a primerane podľa ustanovení § 566 a nasl., a § 591 a nasl. Zákona č. 513/1991 Zb. Obchodného zákonníka v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov.

2.3 Všetky náklady na dopravu a ostatné práce priamo aj nepriamo súvisiace s poskytovaním služby musia byť súčasťou celkovej ceny.

2.4 Úspešný uchádzač sa zaväzuje strpieť výkon auditu/kontroly súvisiaceho s dodávanými službami, a to  oprávnenými osobami na výkon tejto kontroly/auditu a poskytnúť im všetku potrebnú súčinnosť.

2.5 Oprávnené osoby na výkon kontroly/auditu sú najmä: a) Ministerstva investícií, regionálneho rozvoja a  informatizácie Slovenskej republiky, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a  Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.

Verejný obstarávateľ si vyhradzuje právo bez akýchkoľvek sankcií odstúpiť od zmluvného vzťahu s predávajúcim v prípade, kedy ešte nedošlo k plneniu zo zmluvného vzťahu medzi verejným obstarávateľom a úspešným uchádzačom a výsledku administratívnej finančnej kontroly zo strany Poskytovateľa nenávratného finančného príspevku, v tomto prípade Ministerstva investícií, regionálneho rozvoja a informatizácie Slovenskej republiky, neumožňujú financovanie výdavkov vzniknutých z tohto obstarávania.

 2.6 Navrhovaná zmluvná cena musí byť špecifikovaná ako maximálna a pevne daná. Cena sa nesmie meniť počas doby trvania zmluvného vzťahu. Akékoľvek iné zmeny sa môžu robiť len na základe písomnej dohody oboch zmluvných strán.

Zhotoviteľ stavby bude vybraný na základe výsledku verejnej súťaže s názvom: ***„Rekonštrukcia, modernizácia stavebných objektov a doplnkové nové stavby SOŠ hotelových služieb a dopravy, Lučenec s názvom projektu: „Modernizácia odborného vzdelávania“*** vyhlásenej oznámením o vyhlásením VO, ktorá bola vo  Vestníku č. 165/2022 zo dňa 25.07.2022 pod značkou 33937 – WYP.

Súťažné podklady vrátane projektovej dokumentácie k zákazke s názvom: ***„Rekonštrukcia, modernizácia stavebných objektov a doplnkové nové stavby SOŠ hotelových služieb a dopravy, Lučenec s názvom projektu: „Modernizácia odborného vzdelávania“*** sú zverejnené na nasledovnej URL adrese elektronického systému JOSEPHINE:

<https://josephine.proebiz.com/sk/tender/28819/summary>

* 1. Stavebný dozor bude zodpovedný za dohľad nad kvalitou a množstvom zrealizovaných prác pre  zaistenie bezproblémovej implementácie stavby v súlade s odsúhlasenou projektovou dokumentáciou, časovým harmonogramom a rozpočtom stavby. Priebeh výstavby bude zapisovaný do stavebného denníka.
	2. Fakturácia za poskytnutie služby
		1. Podkladom pre úhradu ceny za výkon stavebného dozoru za jednotlivú uskutočnenú činnosť stavebného dozoru uhradí objednávateľ poskytovateľovi samostatnými faktúrami nasledovne:

- odplatu za činnosti stavebného dozoru počas realizácie stavby bude poskytovateľ fakturovať objednávateľovi percentuálnym podielom v zmysle čl. V. Odplata a platobné podmienky zmluvy o výkone stavebného dozoru.

* + 1. Spôsob plnenia, zodpovednosti, spolupôsobenie zmluvných strán a ďalšie obchodné podmienky sú  zadefinované v Návrhu zmluvy o výkone stavebného dozoru, ktorá je prílohou č. 1 k Výzve.
		2. Podklady, z ktorých bude úspešný uchádzač vychádzať pri zhotovovaní celkovej ceny za celý predmet zákazky sú obsiahnuté vo Výzve na predkladanie ponúk a jej prílohách.
		3. Každý z uchádzačov je povinný zahrnúť do ceny všetky prípadné skutočnosti, ktoré nie sú uvedené v tejto Výzve, ale sú potrebné na plnenie predmetu zákazky v požadovanom čase a kvalite.
	1. Podrobné vymedzenie predmetu zákazky je vo Výzve na predkladanie ponúk a v prílohách tejto Výzvy. Konkrétne v Prílohe č.1 VýzvyNávrh zmluvy o výkone stavebného dozoru.
1. **CPV kód**

3.1 Spoločný slovník obstarávania (CPV):

 Hlavný predmet, hlavný slovník: 71520000 – 9 Stavebný dozor

Doplňujúci predmet, hlavný slovník: 71521000 – 6 Stavebný dozor na stavenisku

 713 15300 – 2 Služby stavebného dozoru

# Miesto realizácie predmetu zákazky

4.1 Miestom poskytovania služieb je Areál SOŠ obchodu a služieb - Zvolenská cesta 83, Lučenec a Areál SOŠ obchodu a služieb – ul. Martina Rázusa 61, Lučenec v zmysle projektovej dokumentácie. Internetový odkaz na projektovú dokumentáciu je uvedený v bode 2.1 tejto výzvy.

# Typ zmluvy

* 1. S úspešným uchádzačom bude uzatvorená Zmluva o výkone stavebného dozoru. Záväzný návrh zmluvy o výkone stavebného dozoru je Prílohou č. 1 tejto Výzvy.
	2. Verejný obstarávateľ určuje svoje obchodné podmienky poskytovania služby predmetu zákazky v Zmluve o výkone stavebného dozoru, ktorá bude uzavretá s úspešným uchádzačom. Zmluva o výkone stavebného dozoru tvorí Prílohu č. 1 Výzvy. **Uchádzač predložením ponuky vyjadruje súhlas so  zmluvnými podmienkami**, ktoré verejný obstarávateľ uviedol v Prílohe č. 1 tejto Výzvy.
	3. **Verejný obstarávateľ upozorňuje, že zmluva uzavretá týmto postupom verejného obstarávania** **nadobudne účinnosť po splnení nasledovných kumulatívnych podmienok:**

- dňom nasledujúcim po dni zverejnenia tejto zmluvy v CRZ (Centrálny register zmlúv) v zmysle § 47a zákona č.  40/1964 Zb. Občianskeho zákonníka v znení neskorších predpisov;

- nadobudnutím účinnosti zmluvy o dielo objednávateľa so zhotoviteľom pri vedení a realizácii stavby;

- prijatím rozhodnutia o schválení žiadosti o poskytnutí nenávratného finančného príspevku, na projekt: „Stredná odborná škola hotelových služieb a dopravy v Lučenci – modernizácia odborného vzdelávania“ podľa ktorého budú služby výkonu stavebného dozoru považované za oprávnený náklad (schválené v rámci vyhodnotenia schvaľovacieho procesu tohto projektu).

* 1. Verejný obstarávateľ považuje zmluvné podmienky uvedené v prílohe č. 1 tejto Výzvy za nemenné s výnimkou zmien vo formálnych náležitostiach zmluvy a takých zmien, ktoré by pozíciu verejného obstarávateľa (objednávateľa) oproti úspešnému uchádzačovi (poskytovateľovi) zvýhodňovali (išli by  v neprospech úspešného uchádzača).

# Predpokladaná hodnota zákazky

6.1 Predpokladaná hodnota zákazky bola stanovená na **36 749,32 € bez DPH**.

6.1.1 Predpokladaná hodnota zákazky – areál SOŠ na Zvolenskej ceste č. 83, Lučenec bola stanovená na **16 217,27** **€ bez DPH**

6.1.2 Predpokladaná hodnota zákazky – areál SOŠ na ul. M. Rázusa č. 61, Lučenec bola stanovená na **20 532,05** **€ bez DPH**

# Lehota na uskutočnenie predmetu zákazky

* 1. Činnosť stavebného dozoru bude vykonávaná počnúc účinnosti zmluvy až do riadneho splnenia všetkých činností a povinností podľa zmluvy o výkone stavebného dozoru, najmä do doby, kým dôjde k úspešnému dokončeniu, vykonaniu, odovzdaniu a prevzatiu všetkých častí diela – stavby.
	2. Lehota uskutočnenia stavebných prác v rámci stavby *„***Rekonštrukcia, modernizácia stavebných objektov a doplnkové nové stavby SOŠ hotelových služieb a dopravy, Lučenec *s názvom projektu: „Modernizácia odborného vzdelávania“*** je najneskôr **do 300 dní** odo dňa prevzatia staveniska zhotoviteľom.
1. **Obhliadka predmetu zákazky**
	1. Nie je potrebná. Miesto uskutočnenia predmetu zákazky je voľne/verejne prístupné.
2. **Zdroj finančných prostriedkov**
	1. Predmet zákazky bude spolufinancovaný z nenávratného finančného príspevku (ďalej aj „NFP“), ktorého podmienky čerpania sú upravené v Zmluve o poskytnutí NFP v rámci Integrovaného regionálneho operačného programu a z prostriedkov získaných od zriaďovateľa verejného obstarávateľa, ktorým je Banskobystrický samosprávny kraj. Poskytovateľom NFP je Ministerstvo investícií, regionálneho rozvoja a informatizácie Slovenskej republiky. Aktuálne nie sú alokované žiadne finančné prostriedky na predmetnú zákazku. Zmluva o dielo nadobudne účinnosť v zmysle znenia čl. X. bod 10.7 v zmluve o výkone stavebného dozoru. Verejný obstarávateľ neposkytne na plnenie predmetu zmluvy preddavok.
3. **Komplexnosť dodávky**
	1. Predmet zákazky **nie je rozdelený na časti**. Uchádzač predloží ponuku na celý predmet zákazky tak, ako  je definovaný v tejto Výzve a jej prílohách.
4. **Jazyk ponuky**
	1. Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre  doklady a dokumenty vyhotovené v českom jazyku. Ponuka musí byť predložená v čitateľnej a  reprodukovateľnej podobe.

# Podmienky predkladania ponúk

* 1. Ponuka je vyhotovená elektronicky a vložená do systému JOSEPHINE umiestnenom na webovej adrese <https://josephine.proebiz.com/>.
	2. Uchádzač má možnosť sa registrovať do systému JOSEPHINE pomocou vyplnenia registračného formulára a následným prihlásením.
	3. Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a  žiadosti“.
	4. V predloženej ponuke prostredníctvom systému JOSEPHINE musia byť pripojené požadované naskenované doklady (odporúčaný formát je .pdf) tak, ako je uvedené v tejto Výzve a vyplnenie celkovej ceny za predmet zákazky, uvedenej v elektronickom formulári. Doklady musia byť k termínu predloženia ponuky platné a aktuálne. Ak ponuka obsahuje dôverné informácie, uchádzač ich v ponuke viditeľne označí.

* 1. Uchádzačom navrhovaná celková cena za dodanie požadovaného predmetu zákazky, uvedená v  ponuke uchádzača, bude vyjadrená v EUR s presnosťou na dve desatinné miesta a vložená do  systému JOSEPHINE v  tejto štruktúre:
* celková cena v EUR bez DPH za celý predmet zákazky,
* sadzba DPH,
* **celková cena v EUR s DPH za celý predmet zákazky – kritérium na vyhodnotenie ponúk**
	1. V prípade, že uchádzač predloží listinnú ponuku, verejný obstarávateľ na ňu nebude prihliadať.

* 1. Ponuka, pre účely zadávania tejto zákazky, je prejav slobodnej vôle uchádzača, že chce za úhradu poskytnúť verejnému obstarávateľovi určené plnenie pri dodržaní podmienok stanovených verejným obstarávateľom bez určovania svojich osobitných podmienok.
	2. Ponuku môžu predkladať všetky hospodárske subjekty (fyzické, právnické osoby alebo skupina fyzických alebo právnických osôb vystupujúcich voči verejnému obstarávateľovi spoločne). V prípade, že je uchádzačom skupina, takýto uchádzač je povinný predložiť doklad podpísaný všetkými členmi skupiny o nominovaní vedúceho člena oprávneného konať v mene ostatných členov skupiny v súvislosti s touto zákazkou. V prípade, ak bude ponuka skupiny uchádzačov vyhodnotená ako úspešná, táto skupina bude povinná vytvoriť združenie osôb podľa relevantných ustanovení súkromného práva. Z dokumentácie preukazujúcej vznik združenia (resp. inej zákonnej formy spolupráce fyzických alebo právnických osôb) musí byť jasné a zrejmé, ako sú stanovené vzájomné práva a povinnosti, kto a akou časťou sa bude na plnení podieľať a skutočnosť, že všetci členovia združenia ručia za záväzky združenia spoločne a nerozdielne.
	3. Uchádzač alebo skupina uchádzačov môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ alebo obstarávateľ vylúči uchádzača, ktorý je súčasne členom skupiny dodávateľov.
1. **Podmienky účasti**
	1. Uchádzač **musí** spĺňať podmienku účasti týkajúcu sa **osobného postavenia podľa:**
* **§ 32 ods. 1 písm. e) ZVO,** t. j. uchádzač **je poskytovať službu, zodpovedajúcu predmetu zákazky**.

Verejný obstarávateľ informuje uchádzačov, že v súlade s § 32 ods. 3 ZVO nevyžadujem od  uchádzačov predkladať doklad o oprávnení poskytovať službu zodpovedajúcu predmetu zákazky (§ 32 ods. 2 písm. e) ZVO), z dôvodu použitia údajov z informačných systémov verejnej správy. Uvedené platí v prípade uchádzačov so sídlom alebo miestom podnikania v Slovenskej republike.

* **§ 32 ods. 1 písm**. **f) ZVO,** t. j. **čestné vyhlásenie,** že uchádzač nemá uložený zákaz účasti vo  verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Pre splnenie predmetnej podmienky účasti **sa  vyžaduje** predloženie čestného vyhlásenia. Dokument musí byť **podpísaný** štatutárnym zástupcom alebo osobou oprávnenou konať za uchádzača, nahraté vo formáte .pdf (príloha č. 2 Výzvy).

Ustanovenia týkajúce sa preukazovania splnenia podmienok účasti osobného postavenia prostredníctvom **zápisu do zoznamu hospodárskych subjektov** týmto nie sú dotknuté.

Ak uchádzač alebo záujemca má sídlo, miesto podnikania alebo obvyklý pobyt mimo územia Slovenskej republiky a štát jeho sídla, miesta podnikania alebo obvyklého pobytu nevydáva niektoré z dokladov uvedených v odseku 2 alebo nevydáva ani rovnocenné doklady, možno ich nahradiť čestným vyhlásením podľa predpisov platných v štáte jeho sídla, miesta podnikania alebo obvyklého pobytu.

Ak právo štátu uchádzača alebo záujemcu so sídlom, miestom podnikania alebo obvyklým pobytom mimo územia Slovenskej republiky neupravuje inštitút čestného vyhlásenia, môže ho nahradiť vyhlásením urobeným pred súdom, správnym orgánom, notárom, inou odbornou inštitúciou alebo obchodnou inštitúciou podľa predpisov platných v štáte sídla, miesta podnikania alebo obvyklého pobytu uchádzača alebo záujemcu.

* 1. Uchádzač musí spĺňať podmienku účasti týkajúcu sa **technickej alebo odbornej spôsobilosti:**
* **podľa § 34 ods. 1 písm. a) ZVO**  **predložením zoznamu poskytnutých služieb za predchádzajúce tri roky** od vyhlásenia verejného obstarávania s uvedením cien, lehôt dodania a odberateľov. Dokladom je  potvrdená referencia, ak odberateľom bol verejný obstarávateľ alebo obstarávateľ podľa ZVO.

Minimálna úroveň.

**Podmienka účasti podľa § 34 ods. 1 písm. a) zákona bude splnená, ak uchádzač hore uvedeným zoznamom preukáže, že poskytol služby rovnakého alebo podobného charakteru ako je predmet zákazky za predchádzajúce 3 roky, t. j. 3 roky spätne od uverejnenia Výzvy, v súhrnnej hodnote bez DPH minimálne dosahujúcej predpokladanú hodnotu zákazky.** Za služby rovnakého alebo podobného charakteru sa považuje výkon činnosti stavebného dozoru na zákazkách podobného charakteru ako  v predmete zákazky (rekonštrukcia a/alebo výstavba budovy).

* **§ 34 ods. 1 písm. g) ZVO predložením údajov o vzdelaní a odbornej praxi alebo o odbornej kvalifikácií osôb určených na plnenie zmluvy alebo riadiacich zamestnancov.** Požaduje sa od uchádzača predložiť údaje o odbornej kvalifikácii osôb, ktoré budú zodpovedné za realizáciu poskytnutých služieb a  budú určené na plnenie zmluvy.

Minimálna úroveň.

Minimálne jedna osoba **vo funkcii stavebného dozoru** musí spĺňať nasledovné minimálne požiadavky:

* + - musí mať **odbornú spôsobilosť** na výkon činnosti stavebného dozoru podľa zákona č. 138/1992 Zb. o  autorizovaných architektoch a autorizovaných inžinieroch v znení neskorších prepisov **pre kategóriu pozemné stavby**, alebo ekvivalentnú odbornú spôsobilosť či odbornú kvalifikáciu, podľa právnych predpisov podľa právnych predpisov platných v mieste sídla/adresy tejto osoby;
		- musí mať **odbornú prax** súvisiacu s predmetom zákazky v dĺžke **minimálne 3 roky** (k uplynutiu lehoty na  predkladanie ponúk) a skúsenosť z výkonu funkcie stavebného dozoru na realizácii minimálne 3  stavbách rovnakého alebo obdobného charakteru ako je predmet zákazky. Za služby (stavby) rovnakého alebo obdobného charakteru sa považuje (rekonštrukcia a/alebo výstavba budovy).

Uchádzač predloží:

* + - **doklad o oprávnení vykonávať činnosť stavebného dozoru** vydaný Slovenskou komorou stavebných inžinierov (SKSI) – scan originálu alebo úradne osvedčenej fotokópie, resp. dokladu o ekvivalentnej odbornej spôsobilosti podľa právnych predpisov platných v mieste sídla/adresy tejto osoby, rovnako scan originálu alebo úradne osvedčenej fotokópie,
		- **profesijný životopis so zoznamom odborných skúseností** preukazujúcich požadovanú odbornú prax, v takom rozsahu, aby bolo možné posúdiť splnenie podmienky účasti,
		- **vyhlásenie osoby vo funkcii stavebného dozoru**, ním podpísané, **obsahujúce jeho záväzok, že bude reálne vykonávať funkciu stavebného dozoru**, a to počas celej doby trvania Zmluvy o výkone stavebného dozoru.

Uchádzač môže na preukázanie technickej spôsobilosti alebo odbornej spôsobilosti využiť technické a  odborné kapacity inej osoby, bez ohľadu na ich právny vzťah. V takomto prípade musí uchádzač verejnému obstarávateľovi preukázať, že pri plnení zmluvy bude skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti. Skutočnosť podľa druhej vety preukazuje záujemca alebo uchádzač písomnou zmluvou uzavretou s osobou, ktorej technickými a odbornými kapacitami mieni preukázať svoju technickú spôsobilosť alebo odbornú spôsobilosť. Z písomnej zmluvy musí vyplývať záväzok osoby, že poskytne svoje kapacity počas celého trvania zmluvného vzťahu. Osoba, ktorej kapacity majú byť použité na preukázanie technickej spôsobilosti alebo odbornej spôsobilosti, musí preukázať splnenie podmienok účasti týkajúce sa osobného postavenia a nesmú u nej existovať dôvody na vylúčenie podľa § 40 ods. 6 písm. a) až g) a ods. 7; oprávnenie dodávať tovar, uskutočňovať stavebné práce, alebo poskytovať službu preukazuje vo vzťahu k tej časti predmetu zákazky, na ktorú boli kapacity záujemcovi alebo uchádzačovi poskytnuté. Ak ide o požiadavku súvisiacu so vzdelaním, odbornou kvalifikáciou alebo relevantnými odbornými skúsenosťami najmä podľa odseku 1  písm. g), uchádzač alebo záujemca môže využiť kapacity inej osoby len, ak táto bude reálne vykonávať stavebné práce alebo služby, na ktoré sa kapacity vyžadujú. Verejný obstarávateľ alebo obstarávateľ môže u osoby, ktorej kapacity majú byť použité na preukázanie technickej spôsobilosti alebo odbornej spôsobilosti, hodnotiť existenciu dôvodov na vylúčenie podľa [§  40 ods. 8 ZVO.](https://www.epi.sk/zz/2015-343#f5392797)

Hospodársky subjekt môže predbežne nahradiť doklady určené verejným obstarávateľom na preukázanie splnenia podmienok účasti:

* **Jednotným európskym dokumentom** – náležitosti týkajúce sa jednotného európskeho dokumentu upravujú ust.  § 39 ZVO, vyhlášky Úradu pre verejné obstarávanie č. 155/2016 Z. z., ktorou sa ustanovujú podrobnosti o jednotnom európskom dokumente a jeho obsahu a Vykonávacieho nariadenia Komisie (EÚ) 2016/7 z  5.  januára 2016, ktorým sa ustanovuje štandardný formulár pre jednotný európsky dokument pre  obstarávanie. Alebo
* **Čestným vyhlásením**, v ktorom vyhlási, že spĺňa všetky podmienky účasti určené verejným obstarávateľom a poskytne verejnému obstarávateľovi na požiadanie doklady, ktoré čestným vyhlásením nahradil. Hospodársky subjekt môže v čestnom vyhlásení uviesť aj informácie o dokladoch, ktoré sú priamo a bezodkladne prístupné v elektronických databázach, vrátane informácií potrebných na prístup do týchto databáz a informácie o dokladoch, ktoré verejnému obstarávateľovi predložil v inom verejnom obstarávaní a sú naďalej platné. Ak  hospodársky subjekt použije čestné vyhlásenie, verejný obstarávateľ môže na účely zabezpečenia riadneho priebehu verejného obstarávania postupovať podľa § 39 ods. 6. Verejný obstarávateľ postupuje podľa § 39 ods. 7 a 8, ak čestné vyhlásenie obsahuje aj informácie podľa druhej vety

# Obsah ponuky

* 1. Ponuka musí obsahovať:
* **Doklady a dokumenty**, ktorými uchádzač alebo skupina uchádzačov preukazuje splnenie podmienok účasti týkajúcich sa **osobného postavenia a technickej alebo odbornej spôsobilosti** podľa bodu 13 Výzvy.
* **Návrh uchádzača na plnenie kritéria** (cenová ponuka), vložený do systému JOSEPHINE (príloha č. 3 Výzvy) vo formáte .pdf. Tento dokument musí byť podpísaný uchádzačom (jeho štatutárnym zástupcom resp. ním splnomocnenou osobou oprávnenou konať za uchádzača).

# Lehota na predkladanie ponúk

* 1. Ponuky musia byť **doručené do 14.09.2022 do 09:00:00 hodiny.**

**UPOZORNENIE**

**Ponuka uchádzača predložená po uplynutí lehoty na predkladanie ponúk sa elektronicky neotvorí, čo  znamená, že nebude zaradená do vyhodnocovania. Z uvedeného dôvodu verejný obstarávateľ odporúča, aby záujemcovia nečakali s predložením ponuky na posledné okamihy pred uplynutím lehoty na predkladanie ponúk a aby svoju ponuku predložili s dostatočným časovým predstihom.**

15.2 Otváranie ponúk sa uskutoční elektronicky prostredníctvom komunikačného systému JOSEPHINE **po  uplynutí lehoty na predkladanie ponúk**.

1. **Doplnenie, zmena a odvolanie ponuky**
	1. Uchádzač môže predloženú ponuku doplniť, zmeniť alebo odvolať do uplynutia lehoty na  predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri  zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).
2. **Náklady na ponuku**
	1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.
3. **Variantné riešenie**
	1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené.
4. **Podmienky zrušenia použitého postupu zadávania zákazky**
	1. Verejný obstarávateľ môže zrušiť použitý postup zadávania zákazky. Verejný obstarávateľ si  vyhradzuje právo zrušiť postup zadávania zákazky, ak cena za celý predmet zákazky bude vyššia ako  predpokladaná hodnota zákazky.

# Komunikácia

* 1. Poskytovanie vysvetlení, odovzdávanie podkladov a komunikácia („ďalej len komunikácia“) medzi verejným obstarávateľom a záujemcami/uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a  zaručí ochranu dôverných a osobných údajov uvedených v týchto dokumentoch.
	2. Verejný obstarávateľ bude pri komunikácii so záujemcami/uchádzačmi postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi.
	3. JOSEPHINE je na účely tohto verejného obstarávania softvér na elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>.
	4. Na bezproblémové používanie systému JOSEPHINE je nutné používať jeden z podporovaných i internetových prehliadačov:

- Microsoft Edge,

- Mozilla Firefox verzia 13.0 a vyššia

- Google Chrome.

* 1. Pravidlá pre doručovanie – zásielka sa považuje za doručenú záujemcovi/uchádzačovi, ak jej adresát bude mať objektívnu možnosť oboznámiť sa s jej obsahom, tzn. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
	2. Obsahom komunikácie prostredníctvom komunikačného rozhrania systému JOSEPHINE bude predkladanie ponúk, vysvetľovanie informácií nachádzajúcich sa vo Výzve, prípadné doplnenie Výzvy, vysvetľovanie predložených ponúk, vysvetľovanie predložených dokladov atď. Ak bude uchádzač alebo ponuka uchádzača z daného tendru vylúčená, uchádzačovi bude prostredníctvom komunikačného rozhrania systému JOSEPHINE oznámené vylúčenie s uvedením dôvodu. Úspešnému uchádzačovi bude prostredníctvom komunikačného rozhrania systému JOSEPHINE zaslané oznámenie, že sa jeho ponuka prijíma.
	3. Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácii s verejným obstarávateľom.
	4. Ak je odosielateľom zásielky záujemca, resp. uchádzač, tak po prihlásení do systému a  k  predmetnému obstarávaniu môže prostredníctvom komunikačného rozhrania odosielať správy a  potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systéme JOSEPHINE v súlade s funkcionalitou systému.
	5. Ak výzva nie je verejná, prístup k danému obstarávaniu si môžete zabezpečiť vložením kódu do  systému JOSEPHINE, ktorý vám bude zaslaný zo systému e-mailom. Kód mate možnosť vložiť po  registrácii a prihlásení na doméne <https://josephine.proebiz.com/>. Po vložení kódu sa pre Vás dané obstarávanie (zákazka) zverejní a budete tak mať dostupné všetky informácie poskytované verejným obstarávateľom k  tomuto tendru. Verejný obstarávateľ odporúča záujemcom, ktorí chcú byť informovaní o  prípadných aktualizáciách týkajúcich sa konkrétneho obstarávania prostredníctvom notifikačných e-mailov, aby  v danom obstarávaní zaklikli tlačidlo „ZAUJÍMA MA TO“ (v pravej hornej časti obrazovky).

# Vysvetlenie požiadaviek uvedených vo Výzve

* 1. V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať verejného obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť verejnému obstarávateľovi max. 48 hodín (počas pracovných dní) pred uplynutím lehoty na predkladanie ponúk, tak aby mal verejný obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.
1. **Vyhodnotenie ponúk**
	1. Verejný obstarávateľ po uplynutí lehoty na predkladanie ponúk vyhodnotí splnenie podmienok účasti a požiadaviek na predmet zákazky u uchádzača, ktorý sa umiestnil na prvom mieste v poradí, z  hľadiska uplatnenia kritéria na vyhodnotenie ponúk.
	2. V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzve, verejný obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.
	3. V prípade, ak ponuka uchádzača, ktorý sa umiestnil na prvom mieste nebude spĺňať požiadavky verejného obstarávateľa, pristúpi k vyhodnoteniu ponuky uchádzača, ktorý sa umiestnil v poradí na  nasledujúcom mieste.

# Kritériá na vyhodnotenie ponúk a pravidlá ich uplatnenia

* 1. Ponuky sa vyhodnocujú na základe najnižšej ceny. Pod cenou sa rozumie celková cena za predmet zákazky v EUR s DPH zaokrúhlená na dve desatinné miesta.
	2. Úspešným uchádzačom sa stane uchádzač, ktorý vo svojej ponuke predloží najnižšiu celkovú cenu za predmet zákazky v EUR s DPH. Poradie ostatných uchádzačov sa stanoví podľa stanoveného kritéria, t. j. na druhom mieste sa umiestni uchádzač s druhou najnižšou celkovou cenou za predmet zákazky, na treťom mieste sa umiestni uchádzač s treťou najnižšou celkovou cenou za predmet zákazky atď.
	3. Uchádzač vloží svoju cenovú ponuku, ako celkovú cenu vo finančnom vyjadrení, do formulára v aplikácií JOSEPHINE. Do konečnej ceny zákazky, teda ceny, ktorá bude zmluvnou cenou, sú započítané všetky doteraz vynaložené výdavky a v budúcnosti vynaložené výdavky úspešného uchádzača, súvisiace s plnením predmetu tejto zákazky. Prípadné zmeny sú upravené zmluvou.

# Prijatie ponuky a uzavretie zmluvy

* 1. Verejný obstarávateľ zašle bezodkladne po vyhodnotení ponúk z hľadiska plnenia kritéria uchádzačom, ktorých ponuky sa vyhodnocovali, oznámenie o výsledku vyhodnotenia ponúk, v ktorom úspešnému uchádzačovi oznámi, že jeho ponuku prijíma a neúspešným uchádzačom oznámi, že ich ponuky neprijíma a uvedie dôvody neprijatia ich ponúk a poradie uchádzačov.
1. **Osobitné podmienky súvisiace s plnením zmluvy**

24.1 Úspešný uchádzač bezodkladne, najneskôr **do 5 pracovných dní odo dňa doručenia oznámenia o prijatí ponuky** doručí doklady a dokumenty nasledovným spôsobom:

1. **Elektronicky** prostredníctvom komunikačného rozhrania systému JOSEPHINE vo forme scanov originálov alebo úradne overených fotokópií (formát .pdf):
2. **Scan vyplnenej a podpísanej zmluvy** **vrátane všetkých relevantných príloh**
3. **Zoznam subdodávateľov** s uvedením identifikačných údajov, predmetu a podielu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia, resp. čestné vyhlásenie o nevyužití subdodávateľov; Úspešný uchádzač ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. **resp. čestné vyhlásenie o nevyužití subdodávateľov.**
4. **Listinne** osobne alebo prostredníctvom pošty alebo inej doručovacej služby na adresu verejného obstarávateľa: **Stredná odborná škola** **hotelových služieb a dopravy, Zvolenská cesta 83, 984 01 Lučenec:**
5. **vyplnenú a podpísanú zmluvu v 6 vyhotoveniach s platnosťou originálu (rovnopisoch)**

* 1. Verejný obstarávateľ vyhodnotí pred podpisom zmluvy doklady a dokumenty podľa predošlého bodu z pohľadu obsahovej a vecnej správnosti.
	2. Verejný obstarávateľ si vyhradzuje právo zrušiť použitý postup zadávania zákazky v súlade s § 57 ZVO.

# Záverečné ustanovenia

* 1. Verejný obstarávateľ bude pri uskutočňovaní tohto postupu zadávania zákazky postupovať v súlade so ZVO, prípadne inými všeobecne záväznými právnymi predpismi. Proti rozhodnutiu verejného obstarávateľa pri postupe zadávania zákazky podľa § 117 ZVO nie je možné v zmysle § 170 ods. 7 písm. c) ZVO podať námietky.

# Prílohy

* Príloha č. 1 Výzvy - Zmluva o výkone stavebného dozoru
* Príloha č. 2 Výzvy - Čestné vyhlásenie v zmysle § 32 ods. 1 písm. f) ZVO
* Príloha č. 3 Výzvy - Návrh na plnenie kritérií (príloha č. 2 k zmluve o výkone SD)
* Príloha č. 4 Výzvy - Opis stavby (príloha č. 3 k zmluve o výkone SD)
* Príloha č. 5 Výzvy - Formát pravidelnej správy Stavebného dozoru (príloha č. 1 k zmluve o výkone SD)